Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Uusi raportti Israelista paljastaa yhteyksiä -
terrorijärjestöiksi luokiteltujen ryhmien, mm. Hamasin, -
ja Israel-vastaisen BDS-boikottiliikkeen välillä.
EU on "erittäin huolissaan" Iranin ballististen ohjusten laukaisuista -
ja vaatii Irania lopettamaan heti toimet, -
jotka lisäävät epäluottamusta ja epävakautta Lähi-idässä.
Iranin ylin oikeusviranomainen ajatollah Sadeq Larijani otti kantaa -
EU:n luomaan maksumekanismiin: -
"Iran ei hyväksy nöyryyttäviä ehtoja eikä suostu mihinkään vaatimuksiin -
pienen INSTEXin kaltaisen kanavan avaamiseksi."
Israelin strategiaministeriö julkaisi raportin, -
joka paljastaa terrorijärjestöiksi luokiteltujen ryhmien, -
kuten Hamasin ja Palestiinan vapautuksen kansanrintaman, -
sekä Israel-vastaista BDS-liikettä kannattavien ryhmien yhteydet.
"Pukuterroristit"-raportti kertoo, että äskettäin tutkittiin 13:a BDS-ryhmää -
ja löydettiin 30 aktivistia, joilla on ollut tai yhä on terrorismikytköksiä.
Heistä 20 on ollut vankilassa terrorismirikoksista.
Osa toimii BDS-järjestöjen johdossa.
Strategiaministeriön tutkimusosaston laatima raportti väittää, -
että palestiinalaiset terrorijärjestöt pitävät BDS:ää hyvänä lisänä -
Israelin tuhoon tähtääviin taktiikoihin. Raportti nostaa esiin -
BDS-liikkeiden ja terrorijärjestöjen maailmanlaajuisen yhteysverkoston -
ja yli sata kytköstä, mm. yhteisiä kampanjoita, työvoimaa ja rahoitusta.
Raportin luettelemat BDS-järjestöt saavat miljoonia euroja avustuksina -
Euroopan mailta ja filantrooppisilta säätiöiltä.
Israelin strategiaministeri Gilad Erdan kommentoi raporttia: -
"Terrori- ja boikottijärjestöillä on yhteinen tavoite: tuhota Israel.
Niille Israelin olemassaolo-oikeuden kieltäminen ja boikotit -
ovat hyvä lisä aseelliseen taisteluun."
Ministeri Erdan vaati EU:ta ja raportissa mainittuja rahoittajamaita -
harkitsemaan uudelleen BDS-ryhmille takaamaansa laillisuutta ja rahoitusta.
EU sanoi kantavansa "vakavaa huolta" Iranin ballististen ohjusten kokeista -
ja vaati Irania lopettamaan heti toimet, jotka syventävät epäluottamusta -
ja epävakauttavat Lähi-itää. EU antoi asiasta harvinaisen yhteislausunnon.
EU: Iran pyrkii "kasvattamaan ohjustensa kantamaa ja tarkkuutta -
sekä kokeiden ja operationaalisten laukaisujen määrää, -
mikä syventää epäluottamusta ja lisää alueen epävakautta."
Lausunto tuomitsi Iranin pahansuovat toimet, -
mm. sekaantumisen useisiin Lähi-idän konflikteihin -
ja Euroopassa asuvien opposition edustajien salamurhayritykset.
EU arvosteli Iranin sotilaallista, taloudellista ja poliittista tukea -
ei-valtiollisille toimijoille mm. Syyriassa ja Libanonissa.
28-jäseninen EU piti siitä huolimatta tervetulleena -
viime viikolla luotua INSTEX-maksujärjestelyä, -
joka suojaa Iran-kauppaa käyviä eurooppalaisia yrityksiä -
Yhdysvaltain Iranille asettamilta kansainvälisiltä pakotteilta.
Ranskan ulkoministeri Le Drian kertoi viime viikolla, -
että uusi mekanismi "suojaa eurooppalaisia yrityksiä, -
jotka haluavat käydä laillista kauppaa Iranin kanssa -
etenkin terveys- ja ruokasektorilla".
Hän kehotti muita vuoden 2015 ydinsopimusta kannattavia maita -
antamaan tukensa mekanismille.
INSTEXin tarkoitus on suojata eurooppalaisia yrityksiä, -
jotka haluavat käydä laillista kauppaa Iranin kanssa -
etenkin terveys- ja ruokasektoreilla.
Näillä sektoreillahan iranilaisilla on suurin tarve.
INSTEXiin ei tiettävästi haluttu liittää ehtoja, -
kunhan Iran noudattaa ydinsopimusta.
Lausunnossaan EU kuitenkin sanoo odottavansa, -
että Iran panee täysimääräisesti täytäntöön FATF-toimintaohjelman.
FATF-toimintaryhmä torjuu rahanpesua ja terrorismin rahoitusta.
FATF on asettanut Iranin mustalle listalleen, -
sillä Iran muodostaa riskin kansain- väliselle rahoitusjärjestelmälle -
ja rahoittaa ryhmiä, jotka on luokiteltu kansainvälisesti terrorijärjestöiksi.
Eräs EU-diplomaatti korosti kuitenkin, että FATF-ohjelmaan sitoutuminen -
ei ole ehto, vaan EU "odottaa sitä voimakkaasti".
Iran oli tyytyväinen EU:n luomaan maksumekanismiin.
Iranin varaulkoministeri Araqchi sanoi, että Iran perustaa vastaavan yhtiön -
INSTEXin vastinkappaleeksi ja että Brysselissä käydään keskusteluja -
tarvittavien toimenpiteiden täytäntöön panemiseksi.
Iranin hallinto vastasi EU:n kritiikkiin Iranin pahansuopia toimia kohtaan.
Iran sanoi, että väitteet ovat perusteettomia eivätkä ne rakenna.
Iranin ylin oikeusviranomainen Sadeq Larijani puolestaan sanoi, -
ettei Iran milloinkaan hyväksy -
Euroopan unionin INSTEX-järjestelyyn liittämiä nöyryyttäviä ehtoja.
Tuomari Larijani sanoi: "On viivytelty ja neuvoteltu yhdeksän kuukautta.
Nyt eurooppalaiset ovat luoneet rajallisen mekanismin, -
jolla ei voi vaihtaa rahaa vaan ruokaa ja lääkkeitä."
Larijani sanoi: "On kaksi outoa ehtoa:-
Iranin pitäisi liittyä FATF-toimintaryhmään -
ja suostua neuvottelemaan ballististen ohjusten ohjelmastaan."
Ajatollah Larijani on Iranin ylimmän johtajan Ali Khamenein nimittämä.
Larijani lisäsi: "Iran ei missään nimessä hyväksy nöyryyttäviä ehtoja -
eikä suostu vaatimuksiin INSTEXin kaltaisten pikkukanavien takia."
Arabiliiton edustajat ja EU-maiden ulkoministerit tapasivat Brysselissä.
Tarkoituksena oli pohjustaa valtiojohtajatason huippukokousta.
Tapaamisessa ei päästy sopuun jatkosta.
EU:n ulkoasioiden korkean edustajan Mogherinin selvittäessä syitä, -
miksei yhteisymmärrykseen päästy, -
Arabiliiton pääsihteeri Aboul Gheit keskeytti hänet.
Emme päässeet yhteisymmärrykseen 3―7-sivuisesta julkilausumasta.
Yksi syy on se, että me molemmat olemme monitahoisia organisaatioita.
Puhun EU:n puolesta. Tilanne on sama Arabiliitossa.
Jo sisäasioista sopiminen... Uskon kyllä tietäväni riittävästi.
EU:ssa on enemmän vaikeuksia kuin arabien puolella.
Päinvastoin, sanoisin. Tästä voidaan keskustella.
Kaksi pääasiallista erimielisyyttä Arabiliiton ja EU:n välillä -
on laiton maahanmuutto Lähi-idästä ja Pohjois-Afrikasta Eurooppaan -
ja Syyria-suhteiden normalisointiin, jota arabimaailma harkitsee.
Pahoittelemme suomennoksen puuttumista.